Nr. L 380/24 De Europæiske Fællesskabers Tidende 24. 12. 92 KOMMISSIONENS FORORDNING (EØF) Nr. 3738/92 af 23. december 1992 om ændring af forordning (EØF) nr. 2467/92 om udvidelse af listen over mark- afgrøder i henhold til forordning (EØF) nr. 1765/92 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (!), særlig artikel 12, og ud fra følgende betmgtninger: Ved Kommissionens forordning (EØF) nr. 2467/92 (?) blev ærter, der oprindelig er bestemt til at blive høstet grønt i mælkemodenhedsstadiet, medtaget på listen over afgrøder, for hvilke producenten kan få støtte ; i modsætning til, hvad der er tilfældet for sukkermajs vedkommende, dette har skabt væsentlige vanskeligheder for en række produkter og forstyrret det traditionelle marked for de producenter, der frembringer de pågældende produkter ; det er forbundet med uforholdsmæssigt store udgifter at kontrollere ærter, der oprindeligt er bestemt til at blive høstet grønt, men som alligevel høstes ved fuldmodenhed i tør tilstand ; ærter, der oprindelig er bestemt til at blive høstet grønt, bør ikke længere være opført på listen over de land- brugsafgrøder, som producenterne kan få støtte for; producenterne bør ikke længere anses for støtteberetti- gede, hvis de sår sådanne ærter ; imidlertid bør der tages hensyn til den berettigede forventning hos producenter, der allerede måtte have sået eller forpligtiget sig til at så den pågældende afgrøde ; for sukkermajs kan den nuvæ- rende situation fortsætte uændret ; Forvaltningskomitéen for Tørret Foder har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Artikel 1 i forordning (FØF) nr. 2467/92 affattes således : »Årtikel 1 | Følgende markafgrøde indsættes i bilag I til forordning (EØF) nr. 1765/92 : KN-kode Varebeskrivelse I. Kom 0709 90 60 Sukkermajs« Artikel 2 I bilag I, afsnit III, til forordning (EØF) nr. 1765/92 forstås ved »ærter« kun ærter, som er sået med den hensigt, at de skal høstes ved fuldmodenhed i tør tilstand. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. juli 1992. Dog således, at de godtgørelser, der ydes til ærteproducenter i henhold til artikel 6, 7, stk. 5, og 8, stk. 3, i forordning (EØF) nr. 1765/92, skal ydes til de ansøgere, som kan bevise, at de har sået andre end de under artikel 2 i nærværende forordning nævnte ærter eller have forpligtiget sig til at så ærter før den 17. november 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 23. december 1992. () EFT nr. L 181 af 1. 7. 1992, s. 12. () EFT nr. L 246 af 27. 8. 1992, s. 11. På Kommissionens vegne Ray MAC SHARRY Medlem af Kommissionen